Ulykken er sket på Omfartsvejen syd for Kaas, hvor en bilist er kørt ind i et træ på grund af glatte veje. En person var fastklemt, men er nu ude af bilen. Politiet kan endnu ikke give mange oplysninger om situationens alvor. - Personen er ved bevidsthed, men om der er indre blødninger ved vi jo ikke endnu, siger vagtchef Poul Badsberg ved Nordjyllands Politi. Om der er flere passagerer i bilen er endnu uvist. Her til morgen er der sket mange færdselsuheld på grund af de glatte veje, og Nordjyllands Politi beder folk om at være opmærksomme.
En person er nu befriet, efter af have været fastklemt. Bilen ramte et træ på grund af glatte veje.